KYK: Skok en woede nadat EFF-LP glo polisieman klap | Netwerk24
Deur Warda Meyer 08 Februarie 2019 14:18
Lede van die EFF se skynbaar goeie gedrag tydens pres. Cyril Ramaphosa se staatsrede Donderdagaand was klaarblyklik van korte duur.
'n Video-opname van 'n voorval waarin 'n EFF-LP 'n man ná die staatsrede geklap het, het Vrydag die ronde gedoen op sosiale media.
Die video wys hoe Marshall Dlamini, 'n EFF-LP, en ander EFF-LP's, insluitend Julius Malema, die partyleier, koppe stamp met beamptes wat hulle wou keer om die voorportaal van die Nasionale Vergadering te verlaat.
'n Mens sien hoe Malema sy vinger in die man se rigting swaai voordat Dlamini hom slaan.
'n Vrou stoot Dlamini dan weg voordat 'n ander man tussenbeide tree.
Dié drama het ontstaan kort ná die president se staatsrede toe EFF-lede die parlementsgebou wou verlaat.
Die bebloede polisieman nadat hy aangerand is. Foto: Verskaf
Dlamini en ander EFF-lede het nie Vrydag oproepe beantwoord nie, maar die party het 'n verklaring uitgereik.
Die EFF sê ter verdediging sy leier het doodsdreigemente ontvang waarin elite-lede van die veiligheidsdienste glo betrek is, en hulle het geglo hul leier word bedreig.
"Toe Malema en die EFF-leierskap onredelik deur die wit hemde in die parlement gestuit is nadat die huis verdaag het, het ons almal gedink dit is die oomblik en het met die nodige selfverdediging gereageer," lui die verklaring.
Volgens inligting is die slagoffer 'n adjudant-offisier in die polisie.
Die polisielid se bril het glo op sy gesig aan skerwe gespat en die kant van sy kop is oopgesny.
Lees ook: Malema beweer daar is 'n sluipmoord op hom beplan
Aanvanklik was daar twyfel oor die beeldmateriaal toe sommige mense gesê het dit kom uit die Zuma-era, maar die polisie het die voorval bevestig.
Brig. Vish Naidoo het gesê twee klagte van aanranding word deur die polisie ondersoek. Sodra die ondersoek afgehandel is, sal die dossier na die NVG verwys word vir moontlike vervolging."
Naidoo het gevra dat mense met inligting oor die voorval, na vore moet kom.
Sommige mense het op Twitter uitgevaar, terwyl ander die gek geskeer het dat die klap seker in Afrikaans was.
The klap was in Afrikaans ?? ????
— Jabulile Maqungo (@Jaybee8611) February 8, 2019
— Renegade Report ?? (@Renegade_Report) February 8, 2019
Dean Macpherson, DA-LP, het in 'n twiet gewonder hoekom Dlamini nie in boeie is nie en sê die EFF se jongste daad van geweld behoort nie 'n verrassing te wees nie, want die EFF en Malema bedryf geweld met die afvuur van vuurwapens in die lug, die aanranding van joernaliste en 'n gedreig met volksmoord.
No one can be surprised by the latest violent act by the EFF in Parliament last night. From firing weapons in the air to assaulting journalists & threatening genocide. Violence is a currency the EFF & Malema trade in freely, to date with zero consequences.
— Dean Macpherson MP ???? (@DeanMacpherson) February 8, 2019
Macpherson sê hy het die drama aanskou.
I saw exactly what happened. The police had asked everyone to wait until the President had left the lobby area. @Julius_S_Malema pushed his way through shouting 'we have work to do'. At that point the police man in the suit stepped in and that's when Dlamini slapped him. https://t.co/S2cZjBz2nS
Ander het gevra dat die slagoffer 'n saak moet open.
Obviously they are going to come up with silly excuses to defend this nonsense. The victim should open a case against them, then sue their assess. Hit them where it hurts the most
— Minnie Dlamini's side nigga (@FR66DOM) February 8, 2019
Moloto Mothapo, parlementêre woordvoerder, het Vrydag gesê hulle ondersoek die voorval en is nog besig om inligting in te win oor wat gebeur het.
Die presidensiële beamptes van die parlement, onder leiding van Baleka Mbete, speaker van die Nasionale Vergadering, en Thandi Modise, voorsitter van die Nasionale Raad van Provinsies, het die beweerde aanranding van 'n polisiebeampte by die parlement deur 'n parlementslid van die EFF ten sterkste veroordeel.
" 'n Aanvanklike verslag beweer die betrokke polisieman, Johan Carstens, wat verantwoordelik was vir die afsperring van die uitgange, is skielik gekonfronteer en aangeval deur die EFF-LP. Dit het tot die besering aan sy gesig gelei."
Volgens die parlement se verklaring het Carstens 'n saak van aanranding ingedien.
"Die voorsittende beamptes is woedend en teleurgesteld oor die skandelike optrede deur die LP, van wie verwag word om as openbare verteenwoordiger voorbeeldige gedrag aan die res van die samelewing te toon."